สถานการณ์รายงานผู้ป่วยจากเชื้อไวรัสโคโรนาสายพันธุ์ใหม่ 2019 ในไทยสะสม 19 ราย เข้าเกณฑ์สอบสวนเฝ้าระวัง 344 ราย
สถานการณ์รายงานผู้ป่วยจากเชื้อไวรัสโคโรนาสายพันธุ์ใหม่ 2019 ในไทยสะสม 19 ราย เข้าเกณฑ์สอบสวนเฝ้าระวัง 344 รายนายแพทย์ธนารักษ์ ผลิพัฒน์ รองอธิบดีกรมควบคุมโรค เปิดเผยสถานการณ์รายงานผู้ป่วยจากเชื้อไวรัสโคโรนาสายพันธุ์ใหม่ 2019 ว่า ขณะนี้ไทยพบผู้ป่วยยืนยันติดเชื้อปอดอักเสบจากไวรัสโคโรนาสายพันธุ์ใหม่ 2019 สะสมแล้ว 19 ราย โดยในจำนวนนี้เป็นผู้ป่วยที่นอนรักษาตัวอยู่โรงพยาบาล 12 ราย และกลับบ้านแล้ว 7 ราย ส่วนผู้ป่วยที่เข้าเกณฑ์สอบสวนต้องเฝ้าระวังทั้งคนไทนและคนจีนสะสมทั้งหมด 344 ราย โดยแบ่งเป็นการคัดกรองจากสนามบิน 39 ราย มารับการรักษาที่โรงพยาบาลเอง 305 ราย อนุญาตให้กลับบ้านได้แล้ว 70 ราย โดยส่วนใหญ่ติดเชื้อไวรัสไข้หวัดใหญ่ตามฤดูกาล และยังคงรักษาในโรงพยาบาลอีก 274 ราย ทั้งนี้จำนวนผู้ป่วยเข้าเกณฑ์สอบสวนที่เพิ่มขึ้น เนื่องจากมีการขยายการเฝ้าระวังเป็นคนจีนทุกคนที่เดินทางเข้าไทยและคนไทยที่ทำงานสัมผัสกับคนจีนอย่างใกล้ชิดสำหรับสถานการณ์ผู้ป่วยติดเชื้อทั่วโลก ขณะนี้พบผู้ป่วยติดเชื้อแล้ว 9,692 ราย และมีผู้เสียชีวิตแล้ว 213 ราย ส่วนการเตรียมการนำคนไทยที่ติดค้างในเมืองอู่ฮั่น ประเทศจีน กลับประเทศไทย ยืนยันรัฐบาลมีความพยายามอย่างเต็มกำลัง โดยกระทรวงสาธารณสุขได้ร่วมกับกรมการกงสุล กระทรวงต่างประเทศ และหน่วยงานที่เกี่ยวข้องเตรียมการนำคนไทยกลับ โดยยืนยันจะดำเนินการด้วยมาตราฐานการเฝ้าระวังป้องกันควบคุมโรคอย่างดีที่สุด เพื่อป้องกันไม่ให้เกิดการแพร่ระบาดของเชื่อไวรัสโคโรนา อย่างไรก็ดีจากรายงานยังไม่พบคนไทยมีอาการป่วย หรือเป็นไข้ ส่วนการกำหนดวันเดินทางรับคนไทยกลับจากเมืองอู่ฮั่น จะต้องรอการความชัดเจนวันเวลาจากรัฐบาลและหน่วยงานที่เกี่ยวข้องอีกครั้ง สำหรับการคัดกรองผู้โดยสาร ประเทศไทยยังคุมเข้มระบบคัดกรองผู้โดยสารที่เดินทางมาจากประเทศจีนใน 6 สนามบิน พร้อมระบุ หากยังมีนักท่องเที่ยวจากประเทศจีนเดินทางเข้าประเทศไทยต่อเนื่อง กระทรวงฯก็จะดำเนินการคัดกรองต่อไป